62006CO0200_BG
Subject of the case
Диспозитив
Subject of the case
Предмет
Преюдициално запитване — Tribunal de première instance de Bruxelles — Тълкуване на член 15 от Регламент (ЕО) № 1260/2001 на Съвета от 19 юни 2001 година относно общата организация на пазара в сектор захар (ОВ L 178, стр. 1) — Действителност на Регламент (ЕО) № 314/2002 на Комисията от 20 февруари 2002 година относно установяване на подробни правила за прилагането на системата от квоти в сектор захар (ОВ L 50, стр. 40) — Действителност на Регламент (ЕО) № 1775/2004 на Комисията от 14 октомври 2004 година за определяне размера на налога върху производството в сектора на захарта за пазарната 2003/2004 година (OВ L 316, стр. 64), на Регламент (ЕО) № 1762/2003 на Комисията от 7 октомври 2003 година за определяне размера на налога върху производството в сектора на захарта за пазарната 2002/2003 година (OВ L 254, стр. 4), на Регламент (ЕО) № 1837/2002 на Комисията от 15 октомври 2002 година за определяне размера на налога върху производството, както и на коефициента на допълнителния налог в сектора на захарта за пазарната 2001/2002 година (OВ L 278, стр. 13), на Регламент (ЕО) № 1993/2001 на Комисията от 11 октомври 2001 година за определяне размера на налога върху производството в сектора на захарта за пазарната 2000/2001 година (OВ L 271, стр. 15) и на Регламент (ЕО) № 2267/2000 на Комисията от 12 октомври 2000 година за определяне размера на налога върху производството, както и на коефициента на допълнителния налог в сектора на захарта за пазарната 1999/2000 година (OВ L 259, стр. 29) — Метод на изчисляване, използван за оценка на общата загуба, финансирана чрез налога върху производството — Вземане предвид при определянето на излишъка, който може да бъде изнесен, на всички количества изнесена захар и при определянето на средната загуба на тон захар — само на количествата, за които е получено възстановяване при износ
Диспозитив
Диспозитив
1) По силата на член 15, параграф 1, буква в) от Регламент (ЕО) № 1260/2001 на Съвета от 19 юни 2001 година относно общата организация на пазара в сектор захар излишъкът, който може да бъде изнесен, включва количествата захар по този член, които се съдържат в преработените продукти, изнесени без действително плащане на възстановяванията.
Член 15, параграф 1, буква г) от посочения регламент трябва да се тълкува в смисъл, че при определянето на средната загуба на тон продукт трябва да бъдат взети предвид всички количества на изнесените продукти по този член, независимо дали възстановяванията са действително платени или не.
При разглеждането на член 6, параграфи 4 и 5 от Регламент (ЕО) № 314/2002 на Комисията от 20 февруари 2002 година относно установяване на подробни правила за прилагането на системата от квоти в сектор захар, изменен с Регламент (ЕО) № 1140/2003 на Комисията от 27 юни 2003 година и с Регламент (ЕО) № 38/2004 на Комисията от 9 януари 2004 година, не се установява наличието на елементи, които могат да засегнат неговата действителност.
2) При разглеждането на Регламент (ЕО) № 2267/2000 на Комисията от 12 октомври 2000 година за определяне размера на налога върху производството, както и на коефициента на допълнителния налог в сектора на захарта за пазарната 1999/2000 година, на Регламент (ЕО) № 1993/2001 на Комисията от 11 октомври 2001 година за определяне размера на налога върху производството в сектора на захарта за пазарната 2000/2001 година и на Регламент (ЕО) № 1837/2002 на Комисията от 15 октомври 2002 година за определяне размера на налога върху производството, както и на коефициента на допълнителния налог в сектора на захарта за пазарната 2001/2002 година не се установява наличието на елементи, които могат да засегнат тяхната действителност.
Регламент (ЕО) № 1762/2003 на Комисията от 7 октомври 2003 година за определяне размера на налога върху производството в сектора на захарта за пазарната 2002/2003 година и Регламент (ЕО) № 1775/2004 на Комисията от 14 октомври 2004 година за определяне размера на налога върху производството в сектора на захарта за пазарната 2003/2004 година са недействителни.